gu gu gu id en en gu gu gu gu gu gu gu gu gu en gu gu gu en en gu fr gu gu gu gu gu gu gu gu gu gu gu gu gu en gu hbs_lat gu gu gu gu gu gu gu gu gu gu gu en gu fr gu gu gu gu gu gu gu gu gu gu gu gu gu gu gu en gu fr gu gu gu gu gu gu gu gu gu gu gu gu en gu fr gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu es gu en gu gu gu gu gu gu gu gu gu gu gu gu gu gu gu gu gu gu en gu en en en gu ca gu en gu gu en gu gu en gu gu en gu gu en gu gu en gu gu en gu gu en gu gu en en gu en gu gu en gu gu en gu gu en gu gu en gu gu en gu gu en gu gu en gu gu en en gu en gu gu en gu gu en gu gu en gu gu en gu gu en gu gu en gu gu en gu gu en en gu en gu gu en gu gu en gu gu en gu gu en gu gu en gu gu en gu gu en gu gu en en gu en gu gu en gu gu en gu gu en gu gu en gu gu en gu gu en gu gu en gu gu en gu en gu hy gu en en gu nl gu gu gu gu gu en gu gu gu gu en gu gu en gu gu gu en gu gu en gu gu gu en gu gu en gu gu gu en gu gu en gu gu gu en gu gu en gu gu gu en gu gu en gu gu gu gu en gu gu gu en gu gu en gu en gu en gu fr gu gu en gu gu en gu gu en gu gu en gu gu en gu gu en gu en en en en en gu hi gu gu hi hi gu gu gu en gu gu en gu gu gu gu gu gu en gu gu gu gu gu gu gu gu gu gu gu en en en
કવિતા-સમગ્ર | મોરપીંછ | Page 2
આ તો કૈં નથી-ભાવેશ ભટ્ટ
આંખનો વધશે હજી ખખડાટ, આ તો કૈં નથી
ખૂબ મચવાનો પછી તરખાટ, આ તો કૈં નથી
તારું ચોમાસું રિસાયે ક્યાં લાંબો થયો !
તેં નથી જોયો અસલ ઉકળાટ, આ તો કૈં નથી
તેજના વધવાની લાલચને હજી પણ રોકી લો
લાવશે અંધાપો, એ ચળકાટ, આ તો કૈં નથી
હું જો પટકાઉં  શિખરથી તો દિલાસા તું ન દે
આભ પરથી ખાધી છે પછડાટ, આ તો કૈં નથી
આ સજા પડવાની ધ્રુજારી છે, પસ્તાવાની નહિ
તમને સમજાશે પછી ગભરાટ, આ તો કૈં નથી
કદરૂપા સર્જનની ફરિયાદોથી છંછેડો નહીં
દાઝમાં ઘડશે નવો એ ઘાટ, આ તો કૈં નથી
મેં પ્રભુની કોઈ ભક્તિ-સરભરા નહોતી કરી,
તોય એ ખુશ…કેમ કે મેં યાચના નહોતી કરી.
એક પણ વ્યક્તિના હોઠે સ્મિત ના લાવી શક્યો,
આટલા નિષ્ફળ દિવસની કલ્પના નહોતી કરી.
આપણે બદલો તો લેવો જોઈએ પણ આ રીતે ?
તેં કરી એવી તો એણે અવદશા નહોતી કરી !
આ વખત નિર્દોષ છું હું તોય અપરાધી ઠર્યો,
જ્યારે મેં ગુન્હો કર્યો’તો, તેં સજા નહોતી કરી.
મૂંઝવણ ઈશ્વરની છે કે ‘કેવું જીવન દઉં તને ?’
તેં મજાની જિંદગીમાં પણ મજા નહોતી કરી.
તને તારી પાસેથી માગું હું એવી દુવા માગવાની તું પરવાનગી દે,
તને દોસ્તી મારી મંજૂર છે તો તને ચાહવાની તું પરવાનગી દે !
હું દરિયાની લહેરોની માફક નથી કે કિનારાને સ્પર્શીને પાછો વળી જાઉં,
હું આંખોના ઉંબર લગોલગ ઊભો છું હૃદય લગ જવાની તું પરવાનગી દે !
તું મક્તા વગરની કુંવારી ગઝલ છે, તું શીર્ષક વિનાની નવી વાર્તા છે,
હવે બસ તમન્ના તને વાંચવી છે, તને વાંચવાની તું પરવાનગી દે !
બધા અક્ષરો તારી બારાખડીના, હવે મારે મોઢે કરી લેવા પડશે,
કે કક્કાની માફક તને ઘૂંટવી છે, તને ઘૂંટવાની તું પરવાનગી દે !
ભલે તું અછાંદાસ છે તો પણ તું જોજે, તરન્નુમ પ્રગટશે તારા હોઠમાંથી,
ગઝલ જેમ મારે તને છેડવી છે, તને છેડવાની તું પરવાનગી દે !
કદી કલ્પનામાં કદી રૂબરૂમાં કે મધરાતે સ્વપનામાં હું છું રે કોઈ,
ઘણા પ્રશ્નો મારે તને પૂછવા છે, તને પૂછવાની તું પરવાનગી દે !
ખલીલ એ હવે ક્યાંક છટકે ન માટે સરસ પ્રેમપૂર્વક કહી દો કે સાંભળ,
વચન વાયદામાં તને બાંધવી છે, તને બાંધવાની તું પરવાનગી દે !
જીવતાં જીવતાં એક ઘડી કે આધ ઘડી મરવાનું રાખો,
રાગરંગની સગવડ વચ્ચે અંતરતમ ફરવાનું રાખો.
ભૂતકાળના હિસાબ છેકી, ભવિષ્યની ગણનાઓ રોકી,
વર્તમાનની અવાક પળમાં જાત ભૂલી ભળવાનું રાખો.
ક્યાંક સમયનું પૂર આવશે, વા વાશે વંટોળ લાવશે,
રૂપસાગરે મોજાંની મધ્ય વમળ તરવાનું રાખો.
આ પૂરવ આ પશ્ચિમ ઉત્તર દેશદેશની દુનિયા નોખી,
હદ અનહદની સરહદ ભૂલી દૂર નજર કરવાનું રાખો.
સત્ય નથી ને પ્રેમ નથી એ માનીને કરુણા નહિ પામો,
હું તું ને તે ત્રણ અક્ષરમાં ઈશ્વરને સ્મરવાનું રાખો.
( રઘુવીર ચૌધરી )
( રઘુવીર ચૌધરી )
This entry was posted on January 2, 2019, in કવિતા-સમગ્ર and tagged ગુજરાતી કવિતા. Leave a comment
જડવો મુશ્કેલ છે. માણસનો
તરસધર્મ અંતે હૃદયધર્મ બનીને
આપણને આપણાં હિતમાં એકાદ
કડવી વાત પણ ન કહી શકે
એવો મિત્ર શા કામનો ?
આપણે બધી રીતે હારી જઈએ અને
ભાંગી પડીએ ત્યારે ઘણાંબધાં
આપણા બેવડ વળી ગયેલા
ખભા પર એક પ્રેમાળ સ્પર્શ,
કોઈ ન સાંભળે એમ
આપણને કહી દેતો હોય છે :
“અરે ! તારો આ દોસ્ત
મરી પરવાર્યો છે શું ? ચાલ,
નિરાશા ખંખેરી નાખ અને
હું તારી પડખે છું.
સાથે ડૂબશું ને સાથે તરશું.’
આવો એકાદ મિત્ર હોય
કદી ગરીબ ન હોઈ શકે.
( ગુણવંત શાહ )
This entry was posted on January 1, 2019, in કવિતા-સમગ્ર and tagged ગુજરાતી કવિતા. Leave a comment
Facebook પર શ્રીકૃષ્ણની પધરામણી-શ્રદ્ધા શ્રીધરાણી
“મારા Facebook પર શ્રીકૃષ્ણની પધરામણી”
વહેલી સવારે જોઈ મેં મારી Facebook Account ID,
તો ‘કૃષ્ણ યશોદાનંદ’ નામે Friendship Request આવી
Friendship Request આવી કૃષ્ણની! જોઈ હું તો હરખાઈ,
શું કરું? શું ન કરું? કહી મનમાં હું મલકાઈ
Accept કર્યા વધાવ્યા કાનને તુરંત લખ્યું Welcome,
ઊઘડ્યા અહો! ભાગ્ય મારા, તમે! અહીં મનમોહન!
વાહ! તમારો profile pic ને અહો! Cover photo!,
પીળું પીતાંબર, મુખે વાંસળી, મોરપિચ્છ મુગટ મોટો!
ત્યાં તો સળવળ થઈ messengerમાં online થયા ગિરિધારી!,
Send કર્યું મનમોહક smiley, હું તો ગઇ તન, મન, ધન વારી
મેં Message કર્યો ‘જય શ્રીકૃષ્ણ’! એમણે પૂછ્યું ‘Hello! How are you!?’,
‘આશ્ચર્ય મને! તમે તો કૃષ્ણ! English ક્યાંથી આવડ્યું!?’
કહે કૃષ્ણ, ‘સૌ લોકો ભૂલ્યા ‘જય શ્રીકૃષ્ણ ‘ કહેવું,
શીખ્યો છું આ Facebookમાંથી જ ‘ Hello! how are you! કરવું!’
આ અમૂલ્ય તકનો લઇને લ્હાવો, મેં કહ્યું ‘Phone Number આપો’,
Whatsapp number આપી કહે, ‘તમે મને Missed call મારો!’
આશ્ચર્ય ઉપર આશ્ચર્ય સાથે હ્રદયે વધ્યા ધબકારા,
મારા મોહન સાથેની મુલાકાતનાં વાગી રહ્યા ભણકારા…..
( શ્રદ્ધા શ્રીધરાણી )
Image courtesy : Divya & Jay Soni
This entry was posted on September 4, 2018, in કવિતા-સમગ્ર and tagged ગુજરાતી કવિતા. 1 Comment
*લાલાની ગઝલ – ૧*
ફૂલ  ઉપર છે  ઝાકળ લાલા,
જીવન તારું ઝળહળ લાલા !
મથુરાથી ગોકુળ લગ જાવા,
એક નદી થઈ ખળખળ લાલા.
બોલ,  તને  શું  વ્હાલું  લાગે ?
ગંગાજળ, જમનાજળ લાલા ?
ખુલે  ઉરની  સાંકળ  લાલા !
સૌને  કેવળ  પૂર્ણ  જણાયા,
સ્હેજ થયા જો ચંચળ લાલા.
એક સુદામો ત્યાં જ ઊભો છે,
તું નીકળ્યો બહુ આગળ લાલા.
હાથ  બળે  છે  નરસૈંયાનો,
લાવ  કવિતાનું  જળ  લાલા !
ભવ-ભવની આ પ્રીત્યું કહેવા,
લખવાનો  છે  કાગળ  લાલા.
*લાલાની ગઝલ – ૨*
તું  નટખટ ને નટવર લાલા,
નાચે  તા  થૈ  નાગર લાલા.
ફેર કશો પણ ક્યાં પડવાનો,
ગિરિધર કે બંસીધર લાલા !
ટાંચા  પડશે  અક્ષર  લાલા.
તું ધરતીના છે કણ – કણમાં,
શોધે  સૌ  તારું  ઘર  લાલા !
પગ અટક્યા ના પળભર લાલા.
યુગ વીત્યાં ને  આવી આઠમ,
આવ્યાં રૂડાં અવસર લાલા !
રાધા – માધવ  ભેટ  થઈ  છે,
ક્યાં  છે  કોઈ  અંતર  લાલા !
મીરાં  કે’  પ્રભુ  એક  તરાપે,
તરવાનો  છે  સાગર  લાલા.
*લાલાની ગઝલ – ૩*
આંખોમાં છે  પાણી લાલા,
કેવી  તારી  વાણી  લાલા !
એ જ ન પામ્યાં દર્શન તારું,
દ્રષ્ટિ  જેની  કાણી  લાલા !
ક્યારેક આપ્યાં વસ્ત્રો અઢળક,
ક્યારેક  લીધાં  તાણી લાલા !
ફૂટે  જ્ઞાન – સરવાણી  લાલા !
આંખોના  એક જ  પલકારે,
લીધો  નાગને  નાણી  લાલા.
કર્યું   કારવ્યું   સૌનાં   માટે,
રહ્યા  ધૂળ ને  ધાણી  લાલા !
તું  જેનાં  મનમાં  વસવાનો,
એ  સૌ  તારી  રાણી  લાલા !
લીલાઓ  સંપૂર્ણ  કરી  તે,
અડધી ક્યાં સમજાણી લાલા.
*લાલાની ગઝલ – ૪*
કેશ  નર્યાં  વાંકડિયા  લાલા,
મિત્રો  છે  લાકડિયા  લાલા !
કેવા  તો  વાતડિયા  લાલા !
હોય  ભલેને  પ્રશ્નો  અટપટ,
ઉત્તર  દે  તડફડિયા  લાલા !
ચપટીક  માટી  આરોગી લો,
સારાં  છે  ચોઘડિયાં  લાલા !
ચૌદ  ભુવન  સાથે બતલાવી,
એમ  થયા  માવડિયા  લાલા.
હોય  ભલે  દ્વારિકાના  રાજા,
મૂળે  તો  ગામડિયા  લાલા !
તીર  ભલે  ખૂંપ્યું  હો  પગમાં,
મારે  ના  તરફડિયા  લાલા.
તારી  વાતું  લખવામાં  તો,
ખૂટે શબ્દ ને ખડિયા લાલા !
*લાલાની ગઝલ – ૫*
તને  જોઈ  હું  હરખું લાલા,
એક  તને  હું  પરખું  લાલા.
આંખે અઢળક તરસું લાલા !
હોય  નજર  સામે તું  કાયમ,
તોય  તને  હું  વલખું  લાલા.
દર્શન સ્હેજ મળે પળભર તો,
હું  ચોધારે  વરસું  લાલા !
એકલતા  પણ  કેવી  રુડી !
મલક મલક બસ મલકું લાલા.
તું  દ્વારામાં  મબલક  મ્હાલે,
હું   શેરીમાં   ભટકું   લાલા.
બારે   મેઘ  થયાં  છે   ખાંગા,
બોલ,  હવે  શું  કરશું લાલા ?
તારે  સઘળું  સરખું  લાલા !
( સ્નેહલ જોષી )
This entry was posted on September 3, 2018, in કવિતા-સમગ્ર and tagged ગુજરાતી કવિતા. Leave a comment
ઉત્તમ ગઝલકાર એવા પરાજિતભાઈ ડાભીને “મોરપીંછ” તરફથી હ્રદયપૂર્વકની શ્રદ્ધાંજલિ. એમની જ ગઝલો એમના જ હસ્તાક્ષરમાં.
This entry was posted on August 30, 2018, in કવિતા-સમગ્ર and tagged શ્રદ્ધાંજલિ. Leave a comment
કુંતા અભિમન્યુને બાંધે અમર રાખડી રે,
દીકરા દુશ્મન ડરશે દેખી તારી રાખડી રે,
મારા બાલુડા હો બાળ, તારા પિતા ગયા પાતાળ,
નથી મારા શ્રીગોપાળ, કરવા કૌરવ કુળ સંહાર,
દેજે સિંહ સરીખી ફાળ, તારી કોણ લેશે સંભાળ ?- કુંતા
અભિ : માતા પહેલે કોઠે કોણ આવી ઊભા હશે રે ?
કુંતા : દીકરા પહેલે કોઠે દ્રોણ ગુરુ આવી ઊભા હશે રે.
પહેલે કોઠે ગુરુ દ્રોણ, તેને જગમાં જીતે કોણ ?
કાઢી કાળ વ્રજનું બાણ, તેના પળમાં લેશે પ્રાણ-કુંતા
સાખી : એક બે ત્રણ ચાર ને પાંચ છ ને વળી સાત;
એટલા દેવ રક્ષા કરે, દિનમાં દશ દશ વાર-કુંતા
અભિ : માતા બીજે કોઠે કોણ આવી ઊભા હશે રે ?
કુંતા : દીકરા બીજે કોઠે કૃપાચાર્ય ઊભા હશે રે,
મારા કોમળ અંગકુમાર, તેને ત્યાં જઈ દેજે માર-કુંતા
સાખી : સાત આઠ નવ દશ અગિયાર ને વળી બાર;
એટલા દેવ રક્ષા કરે, દિનમાં દશ દશ વાર-કુંતા
અભિ : માતા ત્રીજે કોઠે કોણ આવી ઊભા હશે રે ?
કુંતા : દીકરા ત્રીજે કોઠે અશ્વત્થામા ઊભા હશે રે.
તેને થાજો કુંવર સામા, તેના ઉતરાવજો જામા-કુંતા.
સાખી : તેત્રીસ છત્રીસ અડતાળીસ ઓગણપચાસ બાવન સાઠ;
એટલા દેવ રક્ષા કરે, દિનમાં દશ દશ વાર-કુંતા.
અભિ : માતા ચોથે કોઠે કોણ આવી ઊભા હશે રે ?
કુંતા : ચોથે કોઠે કાકો કરણ; તેને દેખી ધ્રુજે ધરણ;
તેને માથે આવ્યાં મરણ, તેના ભાંગજે ચરણ-કુંતા.
સાખી : બેઠા ને વળી ઊભેલા, ભીતર ને વળી બહાર,
એટલા દેવ રક્ષા કરો, દિનમાં દશ દશ વાર-કુંતા.
અભિ : માતા પાંચમે કોઠે કોણ આવી ઊભા હશે રે ?
કુંતા : પાંચમે ઊભો દુર્યોધન પાપી, તેને રીસ ઘણેરી વ્યાપી.
તેને શિક્ષા સારી આપી, તેના મસ્તક લેજો કાપી-કુંતા.
સાખી : બે જળચર બે નભચર બે બે રાજકુમાર;
એટલા તુજ રક્ષા કરો, દિનમાં દશ દશ વાર-કુંતા.
અભિ : માતા છઠ્ઠે કોઠે કોણ આવી ઊભા હશે રે ?
કુંતા : છઠ્ઠે કોઠે મામા શલ્ય, તે તો જનમનો છે ખલ;
તેને ટકવા ના દઈશ પલ, તેનું અતિ ઘણું બળ-કુંતા.
સાખી : જોશી ને ફાતડા ભાંડ અને ભરવાડ
એટલા તુજ રક્ષા કરો, દિનમાં દશ દશ વાર-કુંતા.
અભિ : માતા સાતમે કોઠે કોણ આવી ઊભા હશે રે ?
કુંતા : દીકરા સાતમે કોઠે જયદ્રથ તો ઊભા હશે રે.
સાતમે કોઠે જયદ્રથ, તે તો લડવૈયો સમરથ,
તેનો ભાંગી નાખજે રથ, તેને આવજે બાથોબાથ-કુંતા.
સાખી : કુંતાએ કાર ઝાલી કરી, વાળી વ્રજની ગાંઠ,
દાસ મગન એમ બોલિયા, ડોસીએ વાળ્યો દાટ.
શ્રીકૃષ્ણના ઉરમાં ફાળ પડી છે તે ઘડી રે-કુંતા.
ચેત્યા ચૌદ ભુવનના ભૂપ, વ્હાલે ધર્યું બ્રાહ્મણ રૂપ,
રાખડી તોડાવી અનુપમ, રણમાં પડ્યા અભિમન્યુ ભૂપ-કુંતા.
[ સૌજન્ય : ભાનુબેન ચૌહાણ ]
This entry was posted on August 26, 2018, in કવિતા-સમગ્ર, પ્રાસંગિક and tagged લોકગીત. Leave a comment
સૂર્યના સંગાથનો વિશ્વાસ લઈ,
પાંગર્યો છું ડાળનો વિશ્વાસ લઈ.
ઊભવાનું હોય તો ઊભા રહો,
આયનાના સાચનો વિશ્વાસ લઈ.
કેટલા દરિયા વટાવી જાય છે,
એક પીછું પાંખનો વિશ્વાસ લઈ.
દોડજે તું શસ્ત્ર લઈ ફરિયાદનું,
હું ફરું સંવાદનો વિશ્વાસ લઈ.
જીવવું તો એ જ સાચું જીવવું,
આપણા અજવાસનો વિશ્વાસ લઈ.
અસ્તનો મતલબ નવેસર ઊગવું,
આવનારી કાલનો વિશ્વાસ લઈ.
( શૈલેન રાવલ )
This entry was posted on June 15, 2018, in કવિતા-સમગ્ર and tagged ગુજરાતી કવિતા. Leave a comment
प्यार था, मोहब्ब्त थी, ईश्क था, अदा थी... सब कुछ था उस शख्स में... अगर वफा होती तो कयामत होती... -?-
હું મારી માશૂકા સાથે બગીચામાં ચાલતો હતો ત્યારે એક ગુલાબ તરફ મારું ધ્યાન ખેંચાયું. મારી માશૂકાએ મને ઝાટકી કાઢ્યો અને કહ્યું : 'મારો ચહેરો તારી આટલી નજીક હોય તો પછી ગુલાબ તરફ તારી નજર જ કેમ વળી ?' -સુરેશ દલાલ
ध्यान रहे, असत्य के मार्ग पर सफलता भी मिल जाए तो व्यर्थ है और सत्य के मार्ग पर असफलता भी मिले तो सार्थक है. सवाल मंजिल का नही, सवाल कहीं पहुंचने का नहीं, कुछ पाने का नही- दिशा का है, आयाम का है. कंकड-पत्थर इकठ्ठे भी कर लिए किसी ने, तो क्या पाएगा ? और हीरों की तलाश में खो भी गए, तो भी बहुत कुछ पा लिया जाता है- उस खोने में भी. अनंत की यात्रा पर जो निकलते है, वे डुबने को भी उबरना समझते है. -ओशो
એવોર્ડ જેને ઈમ્પ્રેસ કરવાની જરૂર નથી હોતી અને જેની સામે ઈમેજ ડાઉન થવાનો ભય નથી હોતો , જ્યા એક બીજા માટે કરાયેલી મદદ કે કામના સરવાળા ન થતા હોય , જેને કહી શકાય કે માથુ ખા મા આજે મૂડ નથી , જેની પાસે મોટેથી હસી રડી શકાય , જેના ખીસ્સામાં રહેલી પેન ગમી જાય અને આંચકી શકાય , આપણને ધરાઈને ખીજાઈ શકે , જે મનાવા માટે રીસાતા હોય , જેને અંગત બધુ કહી શકાય , જેની સામે ચહેરા પર પ્લાસ્ટિક ન પહેરવું પડે , આપણે બેડરેસ્ટમા હોઈએ અને નાના દીકરાનો બર્થ ડે આપણા વતી તે ઉજવી લે ,જે સાચા અર્થમાં સ્મશાનમાં હાજર રહે , તેવા થોડા માણસો જીવનમાં આપણને મળેલો બહુ મોટો "એવોર્ડ" કે "રીવોર્ડ" છે . ( કૃષ્ણકુમાર ગોહિલ )
In every game I play, I Always WIN, But In LOVE & Friendship I Always LOSE You KNOW WHY..?? B’coz I never play with it…..!
Everybody Has A Story-Savi Sharma One Indian Girl-Chetan Bhagat Can Love Happen Twice?-Ravindra Singh શ્યામની બા - સાને ગુરુજી, પેલે પારનો પ્રવાસ - રાધાનાથ સ્વામી, બાપુ મારી મા - મનુબેન ગાંધી, દ્રૌપદી - કાજલ ઓઝા વૈદ્ય, ઇડલી, ઓર્કિડ અને મનોબળ - વિઠ્ઠલ વ્યંકટેશ કામત, આફટરશોક - હરેશ ધોળકિયા, Steve Jobs - Walter Isaccson, I too had a love story - Ravinder Sinh, Revolution 2020-Chetan Bhagat, ક્યાં ગઈ એ છોકરી - એષા દાદાવાલા, ધ કાઈટ રનર - ખાલિદ હુસેન, નગરવાસી - વિનેશ અંતાણી, જેક્પોટ - વિકાસ સ્વરૂપ, તારા ચહેરાની લગોલગ... - કાજલ ઓઝા વૈદ્ય, "Anything for you ma'am" by Tushar Raheja, પોતપોતાની પાનખર - કાજલ ઓઝા - વૈદ્ય, મારું સ્વપ્ન - વર્ગીસ કુરિયન, The Last Scraps Of Love-Nipun Ranjan
Sima shah on સૂક્ષ્મદ્રષ્ટા-સાગર ચૌચેટા
Sagar chaucheta on સૂક્ષ્મદ્રષ્ટા-સાગર ચૌચેટા
Kavyendu Bhachech on ગણીને એકેએક-દિવ્યા સોની “દિવ્યતા”
મનોજ જનાર્દનભાઈ શુક્લ on મારા વિશે
મનોજ જનાર્દનભાઈ શુક્લ on મારા વિશે
Proudly powered by WordPress | Theme: Bouquet by WordPress.com.